Det er slut med at overnatte gratis på P-pladsen ved Grenen i Skagen for autocampere.

Et flertal i Teknisk udvalg i Frederikshavn har besluttet, at det fremover skal koste 150 kr. ligesom det koster for autocamperne at overnatte ved havnene i Ålbæk og Voerså samt ved lystbådehavnen i Sæby og Søsportshavnen i Frederikshavn. Det oplyser P4 Nordjylland. Debatten om at indføre betaling på P-pladsen ved Grenen har været igang i flere år. Blandt andet fordi indehavere af campingpladser har været utilfredse med, at autocamperfolket har haft den gratis mulighed. Det har campingpladsejerne set som konkurrenceforvridende forhold. Nu skærer politikerne i Teknisk udvalg igennem og indføre betaling så hurtigt som muligt.